**ОБАВЕШТЕЊЕ ЗА УЧЕНИКЕ И РОДИТЕЉЕ О ДИНАМИЦИ РАДА И ВРЕДНОВАЊУ УСПЕХА УЧЕНИКА У ШКОЛСКОЈ 2021/22. ГОДИНИ ЗА ПРЕДМЕТ СРПСКИ ЈЕЗИК И КЊИЖЕВНОСТ**

**Основне напомене**

- Да би ученици успешно пратили час српског језика потребно је да свако од њих поседује уџбенички комплет (Читанка, Граматика, Радна свеска), свеску на линије, прибор за писање и вежбанку за писмене задатке која ће бити у школи.

**Оцењивање ученика**

Ученик добија оцену на основу контролних и писмених задатака, усменог одговарања и активности на часу. Закључна оцена на крају школске године изводи се на основу просека свих оцена добијених током оба полугодишта.

**Контролни и писмени задаци:**

- У сваком полугодишту ученици раде по 2 обавезна контролна задатка и по 2 писменa задатака (према потреби, наставник одређује да ли је потребно додатно тестирање ученика о чему ученике обавештава најмање три дана пре самог тестирања)

- Термини контролних и писмених задатка ће бити видљиви за ученике и родитеље на сајту школе.

- Ученици који из оправданих разлога не раде тест у редовном термину, моћи ће исти радити у термину који договоре са наставником.

**Усмено одговарање:**

- Усмени одговори ученика на часовима се оцењују тако што наставник бележи активност ученика на часу и процењује ниво усвојених исхода и напредак у учењу.

**Активност ученика ће се вредновати према следећим одредницама:**

- Да ли је дошао спреман на час (има све што је потребно за рад на часу);

- Да ли пажљиво прати наставу и учествује у активностима, сарађује са другим ученицима;

- Да ли редовно ради домаће задатке.

**Владање ученика**

- На часу се редовно прати понашање свих ученика;

- За мање ометање часа наставник опомиње ученика;

- Наставник уноси у еС дневник запажање о владању ученика само у случају непримереног понашања или нереаговања на опомене;

- Наставник редовно обавештава разредног старешину о владању ученика, а по потреби и стручну службу (педагог, психолог).

**Информисање родитеља и ученика о учењу и понашању:**

- Ученици на часовима усмено добијају повратну информацију о напредовању и учењу;

- Родитељи ће добити повратну информацију о активности ученика  у виду коментара у еС дневнику.

**За Школски програм Стручно веће за српски језик и књижевност донело је следеће критеријуме оцењивања за предмете Српски језик и књижевност:**

1. писмени задаци (садржај одговара теми, реченице су смислене и садржајне, одсуство граматичких и правописних грешака);

2. контролни задаци (трећина од максималног броја бодова потребна је за оцену *два*, остатак (две трећине) дели се на четири приближно једнака дела који представљају оцену више);

3. усмено одговарање (у случају да се ученик на часу посебно истиче или не истиче, ако ученик жели да поправи оцену);

4. правописна вежба;

5. активност на часу (оцена донета на основу вођења педагошке свеске);

6. читање школске и домаће лектире;

7. редовна израда домаћих задатака

8. оцена пет добија се за учешће на такмичењима, конкурсима и манифестацијама.

**Сви родитељи који желе могу заказати разговор са предметним наставником, уз претходну најаву и договор.**

**Актив наставника српског језика**